หนูรู้สึกเหนื่อท้อแท้ใจมากค่ะ หลายๆเรื่อง เรื่องครอบครัวเรื่องเรียน หนูรู้สึกว่าหนูจากที่เป็นคนอยู่กับเพื่อนมากๆอยู่กับคนรอบตัวหรือคนในครอบครัว ตอนนี้กลายเป็นว่าหนูตีตัวออกมาจากหลายๆคนหรืออยู่กับพวกเค้าน้อยลง แต่อยู่กับตัวเองมากขึ้น พอมีเรื่องเคลียดก็จะเคลียดมากจนร้องไห่ มีอะไรมากระทบจิตใจก็ร้องไห่ออกมาทันทีเลยค่ะจากนั้นจะรู้สึกหน่วงๆในใจมากๆ ท้อแท้ไม่อยากทำอะไร จากที่เคยชอบทำอะไรขยันทำอะไรต่างๆอยู่ๆก็รู้สึกไม่มีเเรงบันดาลใจที่จะทำอะไรเลยค่ะ ทุกๆครั้งมักจะคิดเสมอว่าเราควรทำอะไรต่อไปดี ไม่มีอะไรที่มันทำให้รู้สึกดีได้เลย ความความสุขก็คงเป็นความสุขแค่ชั่วครู่😥 หนูไม่รู้ว่าเป็นโรคเคลียดหรือคิดไปเองรึเปล่า
สวัสดีค่ะ อ่าการเหนื่อยและท้อแท้ใจกับปัญหาในชีวิตนั้นสามารถเกิดขึ้นได้กับทุกๆคนค่ะ แนะนำการตั้งสติและต่อสู้แก้ไขปัญหาก่อนเป็นอันดับแรก พักผ่อนให้เพียงพอ หากิจกรรมที่ชอบทำ อยู่กับคนที่เรารักให้มากขึ้นแต่การที่มีปัญหาหรือความเครียดติดต่อกันนานๆอาจทำให้เกิดภาวะซึมเศร้า โรคซึมเศร้า หรือการเปลี่ยนแปลงทางอารมณ์ได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ และหากมีอาการติดต่อกันเกิน 2 สัปดาห์ ร่วมกับมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้อาจจัดว่าเป็นโรคซึมเศร้าได้ ควรไปพบจิตแพทย์เพื่อรักษาอย่างเหมาะสมต่อไป